Jeg bliver kontaktet af en Telenor-medarbejder, som fortæller hvor billigt det er at være kunde hos Telenor. Jeg har i forvejen et abonnement hos Telia, som opfylder vore krav. Min kompagnon og jeg har 2 fælles abonnementer , som skal kunne dækkes på alle områder i Norden, det være sig samtaler, SMS, MMS og Data uden ekstraomkostninger udover abonnementet. Jeg beder om en mail med tilbuddet specificeret ud og vi aftaler at jeg skal kontakte ham igen, såfremt jeg vil gøre brug af tilbuddet. Dette fremgår også som sidste linie i hans "tilbud", nemlig "Jeg glæder mig til at høre fra dig, og håber at kunne byde dig velkommen 
som kunde hos Telenor."
Jeg gør ikke noget ved tilbuddet, idet jeg i mellemtiden finder ud af, at fri data ikke er med hos Telenor, hvorfor det ikke er relevant.
I løbet af samtalen har medarbejderen selvfølgelig fået de 2 tlf.nr. det drejer sig om, og han har også fået listet mit CPR nr. fra mig!! 
Pludselig i mandags er min kompagnons tlf død. Jeg finder ud af, at det er Telia som har lukket hans tlf. idet Telenor har bedt dem om at portere hans nr. til dem. Han har af gode grunde ikke noget sim-kort, da det ikke er en reel overflytning, og vi ikke har modtaget nogen. Jeg får desuden at vide, at min tlf. vil blive overflyttet her sidst på måneden. Telia kan ikke hjælpe os  før de evt. har det nr. som står på de nye sim-kort (dem vi ikke har modtaget!!). Jeg kontakter herefter Telenor og får at vide, at da jeg har udleveret mit CPR nr. betragter de det som en bestilling, samt at jeg ikke har svaret på den bekræftelse de har sendt til mig, og som jeg heller ikke har modtaget!!!! Det vil jeg jo ikke acceptere, men får at vide at jeg kan skrive dem en mail med min udlægning, men at det ikke hjælper!!.. Det gør jeg for 4 dage siden, og  har siden ringet dagligt for at få løst sagen, men stadig ikke hørt fra dem skriftligt. Jeg har i dag fået at vide, at der er skrevet til mig 2 eller 3 gange siden,- jeg har ikke modtaget en eneste henvendelse ud over den første, hvor de skriver at de har modtaget min henvendelse og vil vende tilbage enten pr mail eller tlf.
Min kompagnon har også kontaktet dem og efter en del tlf.kontakter får han pludselig i dag at vide, at de ikke vil tale med ham, da han ikke er den, der har bestilt overflytningen!! Jeg kontakter dem så og får lovning på at en leder vil ringe mig op. Senere får jeg en SMS som meddeler at lederen er til møder hele dagen og ikke kan kontakte mig før mandag - min kompagnon er uden tlf. fra i mandags, så hans tålmodighed er efterhånden ret forståeligt tyndslidt. Jeg forsøger så at svare på SMS, men det kan man ikke, så nu har jeg igen skrevet en mail. 
Min kompagnon er tilknyttet et norsk firma, hvor han har en tlf. som morsomt nok er med et Telenor abonnement (det er den han har kontaktet Telenor Danmark fra, så de har nummeret!) Der ophører muligheden for at ringe til ham pludselig i dag med at fungere - ret pudsigt synes jeg - Jeg har faktisk aldrig oplevet noget sådant før. En telefon, hvor man kan ringe op fra, men ikke kan modtage opkald til!!!

!!!!!!! Jeg har læst telenors svar, og jeg synes Caspers skulle gå ind i deres kundeseervicemail, hvor jeg efterhånden har skrevet et anseligt antal mails uden at få svar på dem, bortset fra kl. 23,58 fredag aften, hvor endnu en medarbejder svarer i øst som om hun overhovedet ikke har læst den forudgående korrespondance, idet der ikke bliver svaret ud fra alle mine mails.